 Sababta ugu waaweyn ee lagu doortey Cabdiweli Cali Gaas ma ahayn in uu yahay nin amniga wax ka yaqaan oo soo celin kara gobolo maqan, la dagaalami kara cadowga dadka ku dhex jira, sulux dhex dhigi kara beelaha colaaduhu dhex maraan ama uu yahay qof leh khibrad difaac oo Puntland shafka ugu tumi kara, waxa ugu weyn ee la filaayey ayaa ahayd in uu yahay dhaqaal-yahan wax ka qaban kara bur-burka dhaqaale ee dalku sii galayo, ganacsiga xumaadey, sicir bararka, shaqo laaanta, la dagaalanka musuqa, sidoo kale in uu la imaan karo hal-abuur kale oo aan ahayn in dhaqaalaha Puntland ku xirnaato canshuurta dekadda Bosaaaso iyo gar-gaarka beesha caalamku siiso. 